ΚΑΝΟΝΙΣΜΟΣ (ΕΚ) αριθ. 1551/98 ΤΗΣ ΕΠΙΤΡΟΠΗΣ της 17ης Ιουλίου 1998 για τροποποίηση του κανονισμού (ΕΚ) αριθ. 293/98 για τον καθορισμό των γενεσιουργών αιτίων στον τομέα των οπωροκηπευτικών, στον τομέα των μεταποιημένων προϊόντων με βάση τα οπωροκηπευτικά, εν μέρει στον τομέα των ζωντανών φυτών και των προϊόντων της ανθοκομίας καθώς επίσης και για ορισμένα προϊόντα που απαριθμούνται στο παράρτημα ΙΙ της συνθήκης ΕΟΚ

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3813/92 του Συμβουλίου, της 28ης Δεκεμβρίου 1992, σχετικά με τη λογιστική μονάδα και τις ισοτιμίες που πρέπει να εφαρμοσθούν στο πλαίσιο της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΚ) αριθ. 150/95 (2), και ιδίως το άρθρο 6 παράγραφος 2,

Εκτιμώντας:

ότι ο κανονισμός (ΕΚ) αριθ. 293/98 της Επιτροπής (3), έχει καθορίσει τα γενεσιουργά αίτια που εφαρμόζονται στον τομέα των οπωροκηπευτικών και στα μεταποιημένα προϊόντα με βάση τα οπωροκηπευτικά 7

ότι ο κανονισμός (ΕΚ) αριθ. 1524/98 της Επιτροπής της 16ης Ιουλίου 1998, περί λεπτομερειών εφαρμογής σχετικά με τα ειδικά μέτρα που έχουν θεσπισθεί για τα γαλλικά υπερπόντια διαμερίσματα στους τομείς των οπωροκηπευτικών, των φυτών και των ανθέων (4), αντικαθιστά τον κανονισμό (ΕΚ) αριθ. 489/97 της Επιτροπής (5), και εφαρμόζει τα μέτρα ενισχύσεων για τον εφοδιασμό και τη μεταποίηση που αναφέρονται αντιστοίχως στα άρθρα 2 και 14 του κανονισμού (ΕΟΚ) αριθ. 3763/91 του Συμβουλίου (6), όπως τροποποιήθηκε τελευταία από τον κανονισμό (ΕΚ) αριθ. 2598/95 (7) 7 ότι πρέπει συνεπώς να καθοριστούν τα γενεσιουργά αίτια για τα εν λόγω μέτρα και να προσαρμοστεί σ' αυτή τη νέα κατάσταση ο κανονισμός (ΕΚ) αριθ. 293/98 7

ότι το γενεσιουργό αίτιο για την ενίσχυση στον εφοδιασμό που αναφέρεται στο άρθρο 2 του κανονισμού (ΕΟΚ) αριθ. 3763/91 έχει καθορισθεί στο άρθρο 3 παράγραφος 8 του κανονισμού (ΕΟΚ) αριθ. 131/92 της Επιτροπής (8), όπως τροποποιήθηκε τελευταία από τον κανονισμό (ΕΚ) αριθ. 1736/96 (9) 7 ότι ωστόσο η χορήγηση της ενισχύσεως αυτής εξαρτάται από τη σύσταση εγγυήσεως 7 ότι το ποσό της εγγυήσεως αυτής έχει καθοριστεί σε Ecu στο άρθρο 3 παράγραφος 2 του κανονισμού (ΕΚ) αριθ. 1524/98 και συνεπώς είναι σκόπιμο να προβλεφθεί ότι το γενεσιουργό αίτιο στις περιπτώσεις αυτές επέρχεται την ημέρα υποβολής της αιτήσεως του πιστοποιητικού της ενισχύσεως 7

ότι το άρθρο 14 του κανονισμού (ΕΟΚ) αριθ. 3763/91 προβλέπει ενίσχυση για τη μεταποίηση των οπωροκηπευτικών 7 ότι η χορήγηση της ενισχύσεως στο μεταποιητή εξαρτάται από την πληρωμή της ελάχιστης τιμής στον παραγωγό και τη σύναψη συμβάσεων μεταποίησης μεταξύ παραγωγών και μεταποιητών 7 ότι η ενίσχυση αυτή χορηγείται για την ποσότητα των προϊόντων που παραδίδονται στο πλαίσιο των εν λόγω συμβάσεων 7 ότι στην περίπτωση αυτή και λόγω του γεγονότος του μεγάλου αριθμού των εν λόγω επιχειρηματιών πρέπει, σε εφαρμογή του άρθρου 6 παράγραφος 2 του κανονισμού (ΕΟΚ) αριθ. 3813/92 και κατά παρέκκλιση από το άρθρο 10 παράγραφος 2 του κανονισμού (ΕΟΚ) αριθ. 1068/93 της Επιτροπής (10), όπως τροποποιήθηκε τελευταία από τον κανονισμό (ΕΚ) αριθ. 961/98 (11), να καθορισθεί το γενεσιουργό αίτιο της γεωργικής ισοτιμίας την πρώτη εργάσιμη ημέρα του μηνός κατά τον οποίο παραλαμβάνει το προϊόν από το μεταποιητή, όπως προκύπτει από τα δικαιολογητικά έγγραφα που αναφέρονται στο άρθρο 22 του κανονισμού (ΕΚ) αριθ. 1524/98 7

ότι τα ειδικά γενεσιουργά αίτια που προβλέπονται στον παρόντα κανονισμό ικανοποιούν τα κριτήρια της δυνατότητας ουσιαστικής εφαρμογής, της ομοιότητας, της συνοχής, της πρακτικής δυνατότητας και της αποτελεσματικότητας που αναφέρονται στο άρθρο 6 παράγραφος 2 στοιχεία α), β) γ) και δ) του κανονισμού (ΕΟΚ) αριθ. 3813/92 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη που διατύπωσαν από κοινού η επιτροπή διαχείρισης οπωροκηπευτικών, η επιτροπή διαχείρισης μεταποιημένων προϊότων με βάση τα οπωροκηπευτικά και η επιτροπή διαχείρισης ζώντων φυτών και προϊόντων ανθοκομίας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 14 του κανονισμού (ΕΚ) αριθ. 293/98 τροποποιείται ως εξής:

1. Οι αύξοντες αριθμοί 1, 2, 3 και 4 των παραγράφων αντικαθίστανται από τους αύξοντες αριθμούς 2, 3, 4 και 6.

2. Προστίθενται οι ακόλουθες παράγραφοι 1 και 5:

«1. Το γενεσιουργό αίτιο της γεωργικής ισοτιμίας που εφαρμόζεται στην εγγύηση που προβλέπεται στο άρθρο 3 παράγραφος 2 του κανονισμού (ΕΚ) αριθ. 1524/98 επέρχεται την ημέρα της καταθέσεως της αιτήσεως χορηγήσεως του πιστοποιητικού ενισχύσεως.»

«5. Το γενεσιουργό αίτιο της γεωργικής ισοτιμίας που εφαρμόζεται στην ενίσχυση στη μεταποίηση που προβλέπεται στο άρθρο 14 του κανονισμού (ΕΚ) αριθ. 3763/91 επέρχεται την πρώτη ημέρα του μηνός κατά τον οποίο παραλαμβάνονται τα προϊόντα από το μεταποιητή όπως προκύπτει από τα δικαιολογητικά έγγραφα που αναφέρονται στο άρθρο 22 παράγραφος 2 του κανονισμού (ΕΚ) αριθ. 1524/98.»

3. Στην παράγραφο 2, οι όροι «άρθρο 10 παράγραφος 2 του κανονισμού (ΕΚ) αριθ. 489/97» αντικαθίστανται από τους όρους «άρθρο 22 παράγραφος 2 του κανονισμού (ΕΚ) αριθ. 1524/98».

4. Στην παράγραφο 3, οι όροι «άρθρο 6 του κανονισμού (ΕΚ) αριθ. 489/97» αντικαθίστανται από τους όρους «άρθρο 9 του κανονισμού (ΕΚ) αριθ. 1524/98».

5. Στην παράγραφο 4, οι όροι «άρθρο 7 του κανονισμού (ΕΚ) αριθ. 489/97» αντικαθίστανται από τους όρους «άρθρο 10 του κανονισμού (ΕΚ) αριθ. 1524/98».

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1998.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 17 Ιουλίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 387 της 31. 12. 1992, σ. 1.

(2) ΕΕ L 22 της 31. 1. 1995, σ. 1.

(3) ΕΕ L 30 της 5. 2. 1998, σ. 16.

(4) ΕΕ L 201 της 17. 7. 1998, σ. 29.

(5) ΕΕ L 76 της 18. 3. 1997, σ. 6.

(6) ΕΕ L 356 της 24. 12. 1991, σ. 1.

(7) ΕΕ L 267 της 9. 11. 1995, σ. 1.

(8) ΕΕ L 15 της 22. 1. 1992, σ. 13.

(9) ΕΕ L 225 της 6. 9. 1996, σ. 3.

(10) ΕΕ L 108 της 1. 5. 1993, σ. 106.

(11) ΕΕ L 135 της 8. 5. 1998, σ. 5.